Produse și servicii furnizate în 2014

Sarcini în materie de reglementare — Pregătirea a 18 proiecte de standarde tehnice de implementare pentru Directiva Solvabilitate II. — Consultarea și finalizarea unui număr de aproximativ 500 de ghiduri privind Directiva Solvabilitate II. — Realizarea unor evaluări de impact pentru fiecare proiect de standard tehnic de implementare și pentru fiecare ghid în parte. — Consultări cu privire la modul în care autoritatea își va îndeplini obligația sa stabilită prin legislație de a publica o rată a dobânzii fără risc pentru un număr mare de monezi naționale. — Întocmirea unui raport anual consolidat cu privire la un anumit număr de instituții transfrontaliere pentru furnizarea de pensii ocupaționale. — Document de consultare referitor la solvabilitatea instituțiilor pentru furnizarea de pensii ocupaționale. — Raport cu privire la o piață unică a UE în domeniul produselor individuale de pensii. — Activitate desfășurată în cadrul a șase evaluări inter pares în 2014. — Examinarea rapoartelor privind echivalența cadrului de asigurări din Bermuda, Japonia și Elveția. — Desfășurarea unei serii de dialoguri cu țări terțe importante, printre care SUA și China. — Elaborarea mai multor rapoarte privind secretul profesional și analiza diferențelor pentru Insula Man, Canada, Albania, fosta Republică iugoslavă a Macedoniei, Muntenegru și Turcia. Sarcini în materie de supraveghere — Participarea în cadrul unor reuniuni și/sau conferințe telefonice ale colegiilor autorităților de supraveghere a 77 de grupuri de asigurări; — Participarea la 127 de reuniuni pentru 83 de grupuri, inclusiv reuniuni ale colegiilor în cazul cărora s-a adoptat o abordare proporțională. — În total, au fost 144 de zile dedicate reuniunilor. — Adoptarea unei abordări proporționale față de 15 colegii. — Pregătirea de către 23 de grupuri a unui model intern, în conformitate cu articolul 231 din Directiva Solvabilitate II, pentru care se solicită aprobare în perspectiva primei zile de intrare în vigoare a directivei și pentru care este necesară luarea unei decizii comune. — Observarea unor exemple excelente de abordare în formarea unei opinii comune, în cazul a șase autorități naționale competente. Aceste exemple sunt sau vor fi publicate ca soluții și exemple practice în secțiunea cu acces restricționat a site-ului web al autorității. — Realizarea de progrese în ceea ce privește pregătirea procesului de solicitare a aprobării (introducerea unei planificări detaliate și a unor etape de realizare și discutarea punctelor de blocaj) pentru colegiile cărora le sunt înaintate modelele interne spre aprobare, pentru a putea fi utilizate începând cu prima zi de intrare în vigoare a directivei. — Organizarea a două evenimente adresate supraveghetorilor grupurilor de asigurări. — A fost elaborată în cursul exercițiului o propunere privind o procedură eficientă de semnare colectivă a acordurilor de coordonare. — Diseminarea Planului de acțiune pentru colegii pentru perioada 2015-2016. — Raportul interimar și raportul de sfârșit de an cu privire la funcționarea colegiilor și la realizarea obiectivelor stabilite în planul de acțiune pentru 2014. — Actualizarea permanentă a listei Helsinki Plus în secțiunea cu acces restricționat a site-ului web al autorității. — Actualizarea și publicarea listei autorității privind grupurile pentru care există un colegiu de supraveghetori. — Publicarea unor orientări referitoare la funcționarea operațională a colegiilor de supraveghetori, inclusiv a unui model de mecanism de coordonare și de plan în caz de urgență. — Publicarea, în vederea consultării publice, a unor orientări privind schimbul sistematic de informații în cadrul colegiilor. — Organizarea de reuniuni cu patru supraveghetori, cu doi dintre aceștia purtându-se discuții referitoare în special la experiența pe care o dețin în ceea ce privește supravegherea sucursalelor și cu unul referitor la implementarea abordării sale integrate pe plan intern cu privire la colegiile pe care le conduce și la care participă. — Elaborarea pachetului comun de solicitare a aprobării modelului intern și promovarea utilizării sale prin intermediul unui aviz al autorității. — Publicarea în secțiunea dedicată membrilor de pe site-ul autorității a cinci note de bune practici privind evaluarea modelelor interne. — Elaborarea în atenția autorităților naționale competente a unei note intitulate Orientări practice referitoare la deciziile comune de aprobare a modelelor interne (Practical Guidance on Internal Model Joint Decisions), care include un model de calendar pentru procesul de șase luni aferent aprobării. — Realizarea unui exercițiu de analiză comparativă cu privire la riscul de piață din cadrul modelelor interne la nivelul mai multor țări. Protecția consumatorilor și inovarea în domeniul financiar — Elaborarea unui document comun de consultare cu privire la vânzarea încrucișată. — Elaborarea unui document comun de reflexie cu privire la documentele cu informații esențiale. — Elaborarea unui document de consultare privind competențele de intervenție asupra produselor în temeiul Regulamentului privind documentele cu informații esențiale pentru produsele de investiții individuale structurate și bazate pe asigurări. — Elaborarea unui document de consultare cu privire la propunerea de orientări referitoare la mecanismele utilizate de întreprinderile de asigurare în materie de supraveghere a produselor și în materie de guvernanță. — Elaborarea unui document de consultare cu privire la conflictele de interese în vânzările directe și intermediate de produse bazate pe asigurări (PRIIP). — Elaborarea unui document de reflexie cu privire la conflictele de interese în vânzările directe și intermediate de produse de investiții bazate pe asigurări (PRIIP). — Al treilea raport privind tendințele în materie de consum. — Publicarea ghidului One-minute guide: EIOPA Guidelines on Complaints-Handling by Insurance Intermediaries (Orientări privind soluționarea contestațiilor de către intermediarii de asigurări). — Elaborarea unui raport privind feedbackul furnizat de autoritățile naționale competente referitor la avizul autorității în domeniul asigurărilor de credit (payment protection insurance). — Publicarea raportului Towards an EU-single market for personal pension products: An EIOPA Preliminary Report (Către o piață unică a UE în domeniul produselor individuale de pensii) (aspecte legate de supraveghere și de protecția consumatorilor). — Publicarea raportului intitulat Report on issues leading to detriment for occupational scheme members and beneficiaries and potential scope of action for EIOPA (Raport privind problemele care duc la situații în detrimentul membrilor și beneficiarilor regimurilor de pensii ocupaționale și o posibilă nouă sferă de competență a autorității). — Publicarea raportului intitulat Report on the implementation of the Test Achats ruling into national legislation (Raport privind transpunerea în legislația națională a hotărârii pronunțate de Curtea de Justiție a UE în cauza Test-Achats). Comitetul comun — Elaborarea a două rapoarte comune cu privire la riscurile și vulnerabilitățile transsectoriale în sistemul financiar al UE, care au fost prezentate în cadrul reuniunilor din martie și din septembrie ale Comitetului economic și financiar din cadrul Consiliului (EFC-FST) și ale Comitetului european pentru risc sistemic (CERS), alături de publicarea lor pe site-urile autorităților europene de supraveghere. — Publicarea unui set de orientări comune referitoare la coerența practicilor de supraveghere pentru conglomeratele financiare, orientări care au fost elaborate în conformitate cu articolul 11 alineatul (1) din Directiva privind conglomeratele financiare (Directiva 2002/87/CE). — Transmiterea către Comisia Europeană a unui proiect comun de standard tehnic de reglementare cu privire la concentrarea riscurilor și la tranzacțiile în interiorul grupului, în conformitate cu articolul 21a alineatul (1) litera (a) din Directiva privind conglomeratele financiare. — Publicarea, în octombrie 2014, de către Comitetul comun a listei actualizate din 2014 a conglomeratelor financiare identificate. Lista indică 71 de conglomerate financiare având la conducerea grupului o entitate cu sediul într-un stat membru al UE sau într-o țară din Spațiul Economic European (SEE). — Furnizarea de sprijin Comisiei de apel, care a emis decizii cu privire la două cazuri de contestații în 2014 și care a finalizat procesul aferent unei contestații depuse în 2013. Sprijinirea unei culturi comune în materie de supraveghere — Trei seminare transsectoriale. — 17 seminare adresate autorităților naționale competente. Stabilitatea financiară — Două rapoarte semestriale privind stabilitatea financiară (inclusiv articole tematice). — Finalizarea instrumentelor cantitative pentru modelele statistice de estimare a rezervelor și a primelor. — Elaborarea unor tablouri trimestriale ale riscurilor. — Finalizarea unui test de rezistență la nivel european în sectorul asigurărilor (test care a cuprins și modulul cu scenarii de randament scăzut). — Formularea unor recomandări în atenția autorităților naționale competente cu privire la acțiunile care trebuie întreprinse în materie de supraveghere ca răspuns la constatările testului de rezistență. — Elaborarea unui studiu pregătitor cu privire la testarea în condiții de stres în sectorul instituțiilor pentru furnizarea de pensii ocupaționale. — Publicarea unor statistici anuale revizuite și restructurate în materie de asigurări. Gestionarea crizelor — Implementarea unui proces care să aibă în vedere în mod regulat necesitatea unor acțiuni preventive din partea autorității ca răspuns la riscurile și evoluțiile negative care pot apărea. — Finalizarea studiilor cu privire la operațiunile swap cu lichidități, la căutarea de randament, la monetizarea profiturilor viitoare și la riscul cibernetic. — Extinderea cadrului autorității în materie de gestionare a crizelor la sectorul instituțiilor pentru furnizarea de pensii ocupaționale. — Publicarea avizului autorității referitor la bunele principii în ceea ce privește nivelul de pregătire al autorităților naționale competente în vederea prevenirii, gestionării și rezolvării crizelor. — Crearea unui forum pentru asiguratorii de importanță sistemică cu scopul de a asigura o abordare comună la nivelul UE în ceea ce privește punerea în aplicare a măsurilor de supraveghere necesare pentru acești asiguratori. Relații externe — 10 reuniuni, inclusiv o reuniune comună cu Consiliul supraveghetorilor, cu IRSG (Grupul părților interesate din domeniul asigurărilor și al reasigurărilor) și cu OPSG (Grupul părților interesate din domeniul pensiilor ocupaționale), zece avize și declarații de răspuns oficiale cu privire la documente publice, două documente din proprie inițiativă și două răspunsuri la consultări neoficiale. — 21 de dialoguri în materie de reglementare și supraveghere cu autorități de supraveghere și asociații ale acestora din țări terțe (Asia și Australia, America Latină și America de Nord, Africa de Sud, Islanda și Elveția). — Participare activă și contribuții la comitetul tehnic și executiv, la comitetul de stabilitate financiară și la subcomitetul pentru solvabilitate și actuariat din cadrul Asociației internaționale a organismelor de supraveghere a asigurărilor (IAIS), precum și la conferința anuală a acestei asociații. Autoritatea a coordonat procesul de selecție a șase membri în comitetul executiv al IAIS din Europa de Vest, din Europa Centrală și de Est, precum și din regiunea transcaucaziană. — Contribuție importantă la activitatea IAIS în ceea ce privește elaborarea unor standarde globale privind capitalul de asigurări, prin intermediul grupurilor de lucru pentru investițiile de capital și pentru testarea pe teren. Interacțiune continuă cu membrii autorității în vederea unei mai bune coordonări. — Proiectul în materie de asigurări UE-SUA: actualizarea documentului strategic The Way Forward pentru a reflecta progresele realizate până la această dată în domeniu, precum și noile provocări, reuniuni regulate ale Comitetului de coordonare, progrese înregistrate de comitetele tehnice conform planificării și organizarea unui eveniment public la Amsterdam. — Echivalență: Analiza diferențelor dintre sistemele de asigurări și de reasigurări din Insula Man și Canada. Revizuirea evaluărilor de echivalență realizate în 2011 pentru Bermuda, Japonia și Elveția. La sfârșitul exercițiului 2014, era disponibilă consultarea publică cu privire la rapoartele revizuite. Finalizarea evaluării privind exercitarea secretului profesional în patru țări din Europa Centrală și de Est (Albania, fosta Republică iugoslavă a Macedoniei, Muntenegru și Turcia). În 2014, autoritatea a participat la zece reuniuni în materie de echivalență. — Implementarea memorandumului de înțelegere operațional semnat între autoritate și Banca Mondială, prin organizarea, printre altele, a unui seminar comun pe tema supravegherii bazate pe riscuri, având în prim plan țări din Europa Centrală și de Est, prin organizarea în comun cu Banca Mondială a conferinței GIS (Global Insurance Supervision), pe tema supravegherii la nivel mondial în domeniului asigurărilor, precum și a unor reuniuni la nivel înalt între autoritate și Banca Mondială. Conferințe/alte evenimente publice în 2014 — Cinci conferințe și evenimente [conferința GIS (consacrată supravegherii la nivel mondial în domeniului asigurărilor)], „Directiva privind intermedierea de asigurări 1.5” și evenimente publice dedicate produselor individuale de pensii, conferința anuală a autorității și a doua aniversare, în comun cu autoritățile europene de supraveghere, a Zilei Protecției Consumatorilor.